范瑋琪

范瑋琪係一個臺灣女藝人，花名范范，祖籍河北深澤，佢響美國俄亥俄州出世；2000年同臺灣福茂唱片公司簽約做歌手入行，同年11月推出第一張國語專輯《范范的世界》。佢之後開始演出電視劇同埋主持綜藝節目，老公係臺灣男藝人陳建州。

唱片

音樂專輯

精選輯

節目主持 
《模范棒棒堂》

影視作品

電視劇 
2002年：中視《愛情白皮書》飾 季星華
2006年：華誼兄弟《醋溜族》飾 小紅
2008年：衛視中文台《黑糖群俠傳》第13集 飾 東方不拜
2008年：八大、民視《霹靂MIT》飾 Cherry老師 / 陶美人
2012年：微電影《Gravity Zero 無重力》飾 Christine 李逸森姐姐

電影 
2013年：《被偷走的那五年》飾 陸小環

演唱會

范瑋琪《我們是朋友》巡迴演唱會

范瑋琪《Love & FanFan》世界巡迴演唱會

范瑋琪《My Dear Life我親愛的人生》演唱會

范瑋琪《在幸福的路上》世界巡迴演唱會

獎項

音樂獎項

影視獎項

同其他演藝人嘅關係

同張韶涵之間嘅爭議 
范瑋琪同張韶涵曾經同屬福茂唱片，關係密切，但之後唔同媒體都有報道，佢哋之後關係變差。有部分媒體亦形容，范瑋琪喺張韶涵面對同屋企人嘅風波，事業受挫嘅時候，對張韶涵落井下石。不過呢啲傳聞都冇得到任何一邊嘅正面回應。

同梁靜茹之間嘅爭議 
2019年8月，多個媒體表示話梁靜茹同佢老公趙元同離婚，點知范瑋琪經紀人向傳媒透露，范瑋琪兩年前就知情，結果范瑋琪被網民炮轟，事後，梁靜茹喺社交媒體為范瑋琪護航，但有啲網民繼續批評范瑋琪，甚至話佢對待張韶涵同梁靜茹嘅做法，證明佢人品有問題。而范瑋琪就反問自己做錯啲乜。不過，之後有網民發現梁靜茹已經喺IG取消關注范瑋琪。

事件

武漢肺炎疫情期間辱罵蘇貞昌「狗官」 
武漢肺炎疫情期間，台灣政府實施限制口罩出口政策，以確保國內防疫用品需求得到滿足。不過，喺2020年1月，范瑋琪就用呢件事，攻擊行政院長蘇貞昌，話佢係狗官，泯滅人性，結果引來台灣部分群眾對范瑋琪嘅批評同不滿。有人舉出以往種種中國打壓台灣嘅作為，以及新疆集中營、香港反送中嘅不人道處置，甚至呢次中國有隱匿疫情之嫌，都唔見她發聲。事後范瑋琪官方粉絲專頁發布一則對社會嘅道歉聲明，強調自己係一時情緒失控、希望大家多多關懷，但就未特別對受辱罵嘅行政院長蘇貞昌道歉。雖然佢作出道歉，但粉絲團人數已經喺一日內有超過5萬人退讚，截至2月3日已有18萬人退讚。雖然引發群情激憤，范瑋琪同佢老公、家人、朋友仍然繼續喺呢個議題上發言表示理解或者支持。

用盜版機頂盒睇東京奧運同網民罵戰 
喺東京奧運期間，范瑋琪同佢老公不時喺社交媒體發文為東奧嘅台灣選手打氣，但就被揭發用違法盜版嘅機頂盒「安博盒子」收睇賽事，雖然佢老公就事件道歉，但范瑋琪就拒絕接受網民嘅意見，仲話「The difference between pasta and your opinion is that I only asked for pasta」，結果被網民進一步批評，話佢「說謊成性」、做錯事又唔認。亦有英文科老師受訪嘅時候，形容范瑋琪呢句話攻擊性相當強。

VEVO

美籍華人
俄亥俄州人
河北人
臺灣女歌手
臺灣華語流行音樂歌手
臺灣女演員
基督徒
瑋琪